Manavatu-Vanganujaus regionas

Manavatu-Vanganujaus regionas arba Manavatu-Vanganujus (, ) – regionas Naujojoje Zelandijoje, Šiaurės salos pietuose. Administracinis centras – Palmerston Nortas.


 Geografija 
Regionas apima pagrindines Šiaurės salos lygumas ir Vanganujaus upės slėnį. Šiaurėje paviršius kyla į Kaimanavos kalnus palei Tasmano jūrą. Prateka Rangitikėjaus, Manavatu upės. Aukštutinis Vanganujaus slėnis buvo vienas svarbiausių maorių gyvenamųjų regionų, dabar sudarytas Vanganujaus nacionalinis parkas. Taip pat siekia pietinį Ruahinės kalnų pakraštį, rytuose prieina prie Ramiojo vandenyno (su Tarnageino kyšuliu).

Manavatu-Vanganujus – svarbi gyvulininkystės sritis. Auginami pieniniai galvijai, avys.

 Gyventojai 

2023 m. etninė sudėtis:„Aotearoa Data Explorer“. Statistics New Zealand. 
 europiečiai – 78,1 %
 maoriai – 25,1 %
 okeaniečiai – 5,0 %
 azijiečiai – 7,7 %
 išeiviai iš Vidurinių Rytų, lotynoamerikiečiai, afrikiečiai – 1,0 %

96,6 % gyventojų vartojo anglų kalbą, 6,0 % – maorių, 1,0 % – samojiečių.

 Didžiausios gyvenvietės 

 Palmerston Nortas – 81,2 tūkst. gyventojų (2022 m.)New Zealand, citypopulation.de
 Vanganujus – 42,6
 Levinas – 19,0
 Feildingas – 17,8
 Daneverkas – 5,6
 Tamurunujus – 4,8
 Fokstonas – 3,3
 Ašharstas – 3,2
 Pahiatua – 2,8

 Apskritys 
 Ruapehu apskritis (centras – Taumarunujus)
 Tararua apskritis (centras – Daneverkas)
 Rangitikėjaus apskritis (centras – Martonas)
 Manavatu apskritis (centras – Feildingas)
 Vanganujaus apskritis (centras – Vanganujus)
 Horofenua apskritis (centras – Levinas)
 Palmerston Norto miestas

 Šaltiniai 

Kategorija:Naujosios Zelandijos regionai